แบงก์โน้ตส์
คนสู้นํ้า
30 ต.ค. 2565

คนสู้นํ้า
โดย..ทีมข่าวการเงิน
ยามนี้บ้านใครน้ำไม่ท่วม เห็นจะไม่อินเทรนด์ ไม่ร่วมทุกข์ร่วมสุขกับคนไทยหลายล้านคน
นายแบงก์ส่วนใหญ่ใช้วิธีอพยพ เพราะสู้น้ำไม่ไหว อย่างคนที่อยู่หมู่บ้านเมืองเอกนี่ น้ำตาร่วงเพราะแทบจะไม่ได้เอาอะไรออกมาเลย เนื่องจากน้ำขึ้นเร็วมาก
แต่หนุ่มเดียว (ในบ้าน) คนนี้ วิชา กุลกอบเกียรติ ผู้อำนวยการอาวุโส สายงานสื่อสารและบริหารแบรนด์ ธนาคารธนชาต ออกแรงปกป้องบ้านอย่างเต็มที่ ขอเป็นคนสู้น้ำกันสักตั้ง ยอมติดเกาะแต่ไม่ยอมให้บ้านเปียก 
เดือนกว่าที่เฮียวิชาสู้น้ำ ผลปรากฏว่าเฮียชนะ น้องน้ำไม่ได้สัมผัสบ้านแสนสุขของเฮียแม้แต่น้อย 
เบื้องหลังความสำเร็จ ต้องขอบคุณพี่สาวจากชลบุรี ที่ส่งไดโว่ เรือ คนงาน น้ำดื่ม และเสบียงมาให้ ปกป้องสาวๆ ในบ้านให้ปลอดภัยจากน้ำกัดเท้า